 Timu hizo zinajiandaa na Ligi Kuu Tanzania Bara inayotarajiwa kuanza kutimua vumbi Septemba 12, mwaka huu. Akizungumza na gazeti hili jana, Msemaji wa Azam FC, Jaffar Iddi alisema wako kwenye maandalizi ya mwisho hivyo wameona si vibaya kujipima na Ndanda.“Kesho (leo) timu yetu inakwenda Mtwara kucheza mechi ya kirafiki na Ndanda Jumamosi,” alisema Iddi. Azam FC ilishika nafasi ya pili msimu uliopita nyuma ya Yanga baada ya kutema ubingwa ilioutwaa msimu wa mwaka 2013/204. Iddi alisema kocha Stewart Hall ameomba mechi nyingi za kirafiki kabla ya ligi kuanza.“Baada ya mechi hiyo tutawajulisha tutacheza na nani maana kocha ameomba kupatiwa mechi nyingi za kirafiki,” alisema msemaji wa timu hiyo ya Chamazi. Azam FC pia inajiandaa na michuano ya kimataifa ya Kombe la Shirikisho Afrika mapema mwakani.